ग्रामीणों ने बताया कि वर्ष 2016 में दिलसौड़ ग्राम सभा के पंचायती चौक का पुश्ता भी क्षतिग्रस्त हो गया था, जिससे गांव के चौक और कुछ भवनों पर खतरा मंडरा रहा है। आक्रोशित ग्रामीणों ने कहा कि अगर 15 दिनों के भीतर उनकी मांगों पर सकारात्मक कार्रवाई नहीं हुई तो ग्रामीण सरकार के खिलाफ उग्र आंदोलन करेंगे। 25 सितंबर को धरना प्रदर्शन कर लोनिवि कार्यालय में तालाबंदी भी की जाएगी। प्रदर्शन करने वालों में विजयपाल महर, हरि सिंह, जशोदा देवी, धूम सिंह, शारदा देवी, भुवनेश्वरी देवी, प्रेम सिंह, लक्ष्मण सिंह, संगीता देवी, राजेंद्री देवी आदि ग्रामीण शामिल थे।